Peppersvenn

Peppersvenn er en betegnelse på en ugift mann over 30 år. Ordet har siden 1500-tallet også blitt brukt om «gammel ungkar» i videre forstand. Andre synonymer til peppersvenn på norsk er drengkall eller sveinkall. Betegnelsen har også gitt navn til den kvinnelige parallellen peppermø som kom i bruk på 1700-tallet.

Bakgrunn
160px|thumb|Tysk kremmer som selger krydder. Illustrasjon fra Hausbuch der Mendelschen Zwölfbrüderstiftung Band 1 1453.
Ordet peppersvenn kommer fra det danske «pebersvend», som ble brukt fra rundt 1530 om omreisende handelsmenn eller bestyrere av utenlandske handelskontorer. Dette gjaldt særlig handelsbetjenter som var i tjeneste i den nordtyske Hansaen, for eksempel ved handelshus på Bryggen i Bergen, og som handlet med pepper og andre kostelige kryddere. Disse levde delvis avsondret fra hovedkontoret, hadde forbud mot fraternisering og forble ugift. Ordet ble allerede i løpet av 1500-tallet tatt i bruk som generell betegnelse på ugifte menn og gamle ungkarer. Uttrykket har også blitt lånt i svensk i formen «pepparsven» eller «pepparkadett».Oppslagsordet «Pepparsvenn» i Svenska Akademins ordbok (på svensk) 
] Der finnes også ordet «pepparsäck», det vil si peppersekk, som var dannet etter det tyske «Pfeffersack», et annet kallenavn på hanseatiske kjøpmenn.Oppslagsordet «Peppar-säck»  i Svenska Akademins ordbok (på svensk)

Aldersgrensen for å betegnes som «pebersvend» skal ha variert og også vært for eksempel 35 og 50 år.Oppslagsordet « Pebersvend» i Den store danske – Gyldendals åbne encyklopædi

Danmarks store eventyrdikter H. C. Andersen, som selv var en ugift peppersvenn hele livet, utgav eventyret «Pebersvendens nathue» i 1858. Der forklarer han blant annet opprinnelsen til ordet.*H. C. Andsersens eventyr «Pebersvendens nathue» 

Annet
I dag blir betegnelsen peppersvenn særlig knyttet til skikken med å gi ugifte en pepperbøsse eller pepperkvern i gave til 30-årsdagen.

Ifølge en nyere tradisjon i Danmark kan 25-åringer kalles «kanelsvend» og «kanelmø» dersom de ikke er gift.

Se også
Peppermø
Svenn
Sølibat
Enslig
Ungkar
Utdrikningslag

Referanser

Eksterne lenker
 Oppslagsordet «Pebersvend» i Ordbog over det danske sprog (på dansk) 

Kategori:Danske ord og uttrykk
Kategori:Ekteskap
Kategori:Hanseatene